Melania Cruz

**Melania Pérez Cruz**, nada en Lugo o 25 de xullo de 1983, é unha actriz galega de televisión, cinema e teatro.

Foi Premio da Cultura Galega, modalidade Artes Escénicas en 2022.

## Traxectoria 
Comezou dende nova facendo teatro de xeito afeccionado na súa cidade, e posteriormente obtivo o título en ensinanza superior pola Escola Superior de Arte Dramática de Galicia. No 2009 comezou a súa relación coa compañía Escénate con catro espectáculos. No 2010 protagonizou xunto con Josito Porto a obra *Ai, Carmela!* e no 2013 participou en *Los que no pudieron huir* de 611 Teatro e máis nunha adaptación de *Inventarios* de Philippe Minyana baixo a dirección de Cristina Domínguez.

En 2012 fundou xunto a catro compañeiros a compañía ilMaquinario Teatro estreando a súa primeira montaxe, *O home almofada* (dirixida por Tito Asorey) na que dá vida ao personaxe protagonista, Katurian. En 2014 estrearon *Perplexo*, espectáculo que consegue cinco Premios María Casares e polo que é nomeada ao premio de mellor actriz protagonista.
 
No 2014 participou no filme galego *A esmorga*, dirixido por Ignacio Vilar e no que interpretou o papel da Raxada. En 2015 traballou como actriz secundaria nas series *Urxencia cero* e *Serramoura*. 

No ano 2016 gañou o premio María Casares á mellor actriz protagonista pola súa interpretación do personaxe de Lucía en *Xardín suspenso*, de Abel Neves, dirixida por Cándido Pazó no Centro Dramático Galego. En 2017 traballou nas series *Fontealba* e *Viradeira*. En 2018 recibiu o Premio Mestre Mateo á mellor actriz polo seu papel protagonista en *Dhogs*, baixo a dirección de Andrés Goteira, e en 2019 gañou outro Mestre Mateo, esta vez o de actriz secundaria, polo seu traballo no filme *Trote*, ópera prima de Xacio Baño, e en 2021 a mellar actriz protagonista por *Ons*, de Alfonso Zarauza. En 2020 foi galardoada co Premio Cinema Galego do FICBUEU. 

En 2019 interpreta a comisaria Manuela Fortes na serie *A estiba*, da Televisión de Galicia.

En 2019, fundou xunto a Tito Asorey a compañía A quinta do cuadrante, coa que levaron a escena *O empapelado amarelo* e gravaron as curtas *A farsa das zocas* e *As mulleres do porvir* e a ficción radiofónica *La lindona de Galicia*. En 2022  *Continente María,* un espectáculo de teatro contemporáneo para divulgar a  figura de María Casares.

### Longametraxes 
* *A esmorga* (Ignacio Vilar, 2014)
* *Sicixia* (Ignacio Vilar, 2016)
* *Dhogs* (Andrés Goteira, 2017)
* *Trote* (Xacio Baño, 2017)
* *Arima* (Jaione Camborda, 2019)
* *María Solinha* (Ignacio Vilar, 2020)
* *Ons* (Alfonso Zarauza, 2020)
* *Qué hicimos mal* (Liliana Torres, 2020)
* *El cuarto de Mona* (Darío Autrán, 2021)
* *Malencolía* (Alfonso Zarauza, 2021)
* *El tirabeque* (Darío Autrán, 2022)
* *Os espazos en branco* (Bruno Arias, 2022)
* *Xustiza artificial* (Simón Casal, 2022)
* *Prefiro Condenarme* (Margarita Ledo, 2024)

### Series 
**Viradeira* (TVG, como Maca)
* *Fontealba* (TVG, como Marisa)
* *Serramoura* (TVG, T3 e T4 como Micaela Morais)
* *Urxencia cero* (TVG, como Marta)
* *Contou Rosalía* (TVG, como Rosalía)
* *A estiba* (TVG, como Manuela Fortes)
**Operación Marea Negra* (Amazon Prime, como Sargento Freitas) T1, T2 e T3
**La unidad* (Movistar+, como Psicóloga) T2
**Now and then* (Apple TV, Bambú Producciones)
**Apagón* (Movistar+, como Teresa)
**Rapa*  (Portocabo, Movistar+, como Chamorro) T2, T3
**Clanes*  (Vaca Films, Netflix, como Laura)
**La promesa* (Bambú producciones, RTVE 2025, como Ana)

### Curtametraxes 
* *Curmán*  (Alejandro Jato, 2023)
* *Pontevedra, cidade cero* (Alfonso Zarauza, 2022)
* *Nido* (Alejandro Rodríguez, 2021)
* *Dúas cores* (Cris Yáñez, 2020)
**As mulleres do porvir* (Tito Asorey, 2020)
* *A farsa das zocas* (Tito Asorey, 2020)
* *Arrolo* (Lucía Estévez, 2019)
* *Albedrío* (J.S. Raimundi e Álex Vázquez, 2017)
* *Papá llevaba peluca* (Chema Montero, 2016)
* *Ao terceiro día* (Vicente Pedreira, 2015)
* *El coche rojo* (Karla Taveras, 2015)
* *Desde dentro* (Samuel Lema, 2015)
* *La falta* (Francisco González, 2012)
* *Una mala noche* (Fernando Rivero, 2011)

### Teatro 
* *As Gardiás* (Cristina Domínguez, 2024)
* *Anatomía dos lugares da luz* (Benxamín Otero, 2024)
* *Continente María   (Tito Asorey, 2022)*
* *A lúa vai encuberta* (Tito Asorey, 2021)
* *Fariña* (Tito Asorey, 2021)
**A lindona de Galicia* (Tito Asorey, 2021)
* *Medida por Medida* (Quico Cadaval, 2019)
* *O empapelado amarelo* (Tito Asorey, 2019)
* *O Tolleito de Inishmaan* (Cándido Pazó, 2017)
* *X Premio de Teatro Radiofónico do Diario Cultural* (Marta Pazos, 2017)
* *Resaca* (Tito Asorey, 2017)
* *IX Premio de Teatro Radiofónico do Diario Cultural* (Tito Asorey, 2016)
* *Xardín Suspenso* (Cándido Pazó, 2015)
* *Perplexo* (Tito Asorey, 2014)
* *Inventarios* (Cristina Domínguez, 2013)
* *Los que no pudieron huír* (Javier Hernández- Simón, 2013)
* *O home almofada* (Tito Asorey, 2012)
* *A fala das pedras* (Ana Carril, 2012)
* *Xeración Nós* (Ana Carril, 2011)
* *Ai, Carmela!* (Tito Asorey, 2010)
* *Lugo. Ciudad 10* (Ana Carril, 2010)
* *Lugo de Alma Romana* (Ana Carril, 2009)

## Galardóns e nomeamentos 
### Premios Mestre Mateo 
### Premios María Casares 
### Premios FICBUEU 
### Premios da Cultura Galega 
### Premio Festival de Cans 
### Premio Lucense do Ano El Progreso 
* 2024: Homenaxe na Semana de Cine de Lugo

## Notas 
## Véxase tamén 
### Ligazóns externas 
* Páxina web